V naslednjih treh sezonah 1985/1986, 1986/1987 in 1987/1988 so HK Lipovci ponovno prevzeli primat v Sloveniji in trikrat zapored osvojili republiško prvenstvo. V sezoni 1988/1989 so republiško prvenstvo končali na drugem mestu, zato pa prvič osvojili naslov republiškega prvaka Slovenije v dvoranskem hokeju. Tudi naslednjo sezono je klub tako na prostem, kot v dvorani, končal z enakim rezultatskim uspehom in tako še drugič osvojil dvoranski naslov. Pred osamosvojitvijo Slovenije leta 1991, so odigrali še dvoransko prvenstvo in osvojili drugo mesto.